Volksparkstadion

Imtech Arena je općinski stadion u Hamburgu, Njemačkog. Predstavlja domaći teren nogometnog kluba Hamburger SV, te je bio jedan od 12 stadiona korisštenih tokom Svjetskog prvenstva u nogometu 2006. godine, kada je ugostio četiri grupne utakmice i jednu četvrtfinalnu utakmicu. Arena je bila poznata pod nazivom Volksparkstadion do 2001. godine, kada je AOL Time Warner kupio prava na naziv do jula 2007. godine. Historija Domaćin takmičenjima Svjetsko prvenstvo 1974. Svjetsko prvenstvo u nogometu 1974. godine održano je u Zapadnoj Njemačkoj, a Volksparkstadion je bio jedan od stadiona, koji su se koristili tokom turnira. Zajedno sa berlinskim Olimpijskim stadiononm ugostio je sve utakmice grupe A u prvoj fazi. Tri od tih odigrane su na Volksparkstadionu. Prva utakmica bila je između Istočne Njemačke i Australije, gdje je posjećenost bila svega 17.000. Sljedeću utakmicu, kada je domaćin Zapadna Njemačka igrala pritiv Australije, gledalo je 53.300 gledalaca. Posjećenost se i povećala za sljedeću utakmicu, na čak 60.200 gledalaca, kada je Zapadna Njemačka ugostila susjednu Istočnu Njemačku. Istočna Njemačka usko je pobijedila rezultatom 1-0, golom u osamdesetoj minuti. Euro 1988 1988. godine, Evropsko nogometno prvenstvo došlo je u Zapadnu Njemačku. Volksparkstadion je izabran da bude jedan od domaćina ovog prvenstva. U to vrijeme, stadion je mogao primiti 61.200 gledalaca. Jedina utakmica, koja se odigrala na ovom stadioni, bila je polufinalna utakmica između Zapadne Njemačke i Holandije, gdje je Zapadna Njemačka poražena rezultatom 1-2. Svjetsko prvenstvo u nogometu Stadion je bio jedan od domaćina za Svjetsko prvenstvo u nogometu 2006. godine. Međutim, zbog sponzorski ugovora, stadion je u to vrijeme nosio naziv FIFA World Cup Stadium Hamburg. Sljedeće utakmice odigrane su na ovom stadionu u toko Svjetskog prvenstva u nogometu 2006. godine: Finale UEFA Evropa lige 2010. Stadion je izabran, od strane UEFA-e, da bude domaćin finala UEFA Evropske lige 2010. godine. Reference Vanjski linkovi Službeni sajt